Gavayidagi “qonli oy”, yuvintirilayotgan Pyotr I, G‘azodagi olov o‘yini. 26-may suratlari

26-may kuni dunyoning turli burchaklarida olingan qiziqarli suratlar jamlanmasini taqdim etamiz.

 Amritsardagi Oltin ibodatxonada sikxizmning uchinchi gurusi Amar Das tavallud kuniga bag‘ishlab sham yoqayotgan ayollar.

 Tashkent City hududida qad rostlagan yangi ko‘p qavatli binolar.
 Toshkent hokimligi “Navro‘z” to‘yxonasining buzilishiga izoh berdi

 Tayvanda koronavirus bilan kasallanish holatlari ko‘payganidan keyin jamoat transportini dezinfeksiya qilish uchun harbiy bo‘linmalar jalb qilindi.
 Braziliyada koronavirusning yangi shtammi aniqlandi, Gonkongda millionlab doza vaksina tashlab yuboriladi, Polshada emlanganlar o‘rtasida pul va mashina yutuqlari o‘ynaladi. Koronaxabarlar

 Tashkent City’da ketayotgan qurilish ishlarining “Xalqlar do‘stligi” maydonidan qaragandagi ko‘rinishi.

 Sidneydagi Manli plyajida ufqdan yuqoriga ko‘tarilayotgan qizg‘ish oy fonida syorfing bilan shug‘ullanayotgan sportchi.

 Bar Woolf sport jamoasining falastinlik a’zolari G‘azodagi Isroilning havo hujumlari natijasida vayron bo‘lgan bino xarobalari ustida olov bilan namoyish ko‘rsatmoqda.

 Ispaniya sohillarida o‘quvchilar koronavirus pandemiyasi paytida sog‘lom muhit yaratish bo‘yicha maktab dasturi doirasida Los-Nyetos plyajida bo‘lib o‘tgan bitiruv marosimida qatnashmoqda.

 Niderlandiyadagi Gilze-en-Reyen harbiy aviabazasida sudyalar va advokatlar Malayziya aviakompaniyasiga tegishli MH17 reysining (Boeing 777 samolyoti) qayta tiklangan qoldiqlarini ko‘zdan kechirmoqda. Samolyot 2014-yilning 17-iyul kuni Ukraina hududidagi Toreza shahri osmonida urib tushirilgan. Samolyot Ukraina sharqidagi qurolli to‘qnashuv hududida qulagan.
 HAMAS Belarusga shoshilinch qo‘ngan Ryanair samolyotining portlatilishi haqidagi xabarga aloqadorligini rad etdi

 Italiyadagi Kanazey va Sega di Ala shaharlari o‘rtasidagi 193 kilometr masofani bosib o‘tayotgan Giro d’Italia—2021 musobaqasi qatnashchilari.

 Shotlandiyaning West Sands plyajida quruqlik yaxtasida harakatlanayotgan Kembrij gersoginyasi Ketrin Middlton.
 Greys Kellidan Megan Marklgacha: Oligarx va qirollik oilasi vakillariga turmushga chiqqan aktrisalar (foto)

 Qishloq aholisi Bengal ko‘rfaziga yaqinlashib kelayotgan Yasa sikloni oqibatida Kalkutta shahrida sodir bo‘lgan toshqindan odamlarni qutqarish uchun ketmoqda.
 Hindistonda Tauktaye sikloni yuzlab odamlarning hayotiga zomin bo‘ldi

 Minneapolisda politsiya tomonidan o‘ldirilgan Jorj Floydni xotirlashmoqda.

 Shri-Lanka poytaxti Kolombo yaqinidagi dengizda kimyoviy moddalar yuklangan konteyner kemasidagi yong‘inning oltinchi kuni. Ekipaj va qutqaruvchilar yonayotgan kemada portlash bo‘lganidan bir kun keyin evakuatsiya qilingan.
 Shri-Lanka sohillari yaqinida konteyner tashuvchi kemada portlash sodir bo‘ldi (video)

 Sankt-Peterburgdagi Senat maydonida Pyotr I yodgorligini bahorgi tozalash ishlari.

 Hindistondagi to‘yda qo‘liga mendi — xina surtgan kelinchak. To‘yda mendi surish an’anasi Hindistonga Boburiylar tomonidan olib kelingan. O‘rta Osiyodagi ayollar, asosan, xinani Ramazon va Qurbon hayiti kunlari surtadi.

 Kolombo bandargohi yaqinida yonib ketgan MV X-Press Pearl konteyner yuk kemasining bortidagi olov tutuni sohildan ko‘rinib turibdi.

 Suriyaliklar noqonuniy deb da’vo qilinayotgan saylov jarayonlariga qarshi namoyish o‘tkazmoqda. Suriya bo‘ylab prezident Bashar Asadning “to‘rtinchi muddatga prezidentlik lavozimini egallashi kafolatlangan” saylov uchun ovoz berish jarayoni boshlanadi.

 Gavayining Honolulu shahri osmonida kuzatilayotgan oy tutilishi. Oyning ushbu holati “qonli oy” sifatida ta’riflanmoqda.

 Tailandning Chonburi shahridagi hayvonot bog‘ida 11 yoshli Seyenlada Supat ismli bola bilan birga o‘ynayotgan lemurlar.

 Moskvaning Gorkiy bog‘iga tashrif buyurgan dam oluvchilar.

 Polshaning janubidagi o‘rmonga tushgan ertalabki tuman.

 Parijdagi qariyalar uyida davolanayotgan 79 yoshli Bernard Geninni tinchlantirish uchun musiqa chalayotgan ayol.

 Shu hafta oxirida V&A muzeyida ochiladigan Epic Iran ko‘rgazmasiga tayyorgarlik jarayonida qatnashayotgan muzey xodimi.
Avvalgi kunlarning fotogalereyalari: